"Nagarakretagama" lan "Kidung Harsawijaya" nyebut Jayakatwang iku isih keturunan Kertajaya, raja pungkasan Kadiri. Kacarita ing taun 1222, Ken Arok ngasoraké Kertajaya. Wiwit prastawa iku, Kadiri mlebu wewengkon Singhasari. Bupatiné Jayasabha, putra Kertajaya. Taun 1258 Jayasabha diganti putrané, ya iku Sastrajaya. Ing taun 1271 Sastrajaya diganti putrané, ya iku Jayakatwang.